At Home

At Home (בתרגום חופשי: בבית) הוא האלבום השישי של אבישי כהן, שיצא באפריל 2005 בהוצאת רזדאז רקורדז בארצות הברית.
== הפקה ==
At Home כולל 11 יצירות אינסטרומנטליות שהולחנו על ידי כהן. הסגנון, כמו באלבומיו הקודמים של כהן, הוא היתוך של ג'אז עם סוגות נוספות. ניתן לזהות ב-At Home רכיבים ממוזיקה מזרח-תיכונית, מערב-אפריקאית, פאנק ועוד. בדומה ללחנים של כהן בדרך כלל במהלך קריירת הסולו שלו, גם כאן משקל עיקרי בהלחנה מושם על מורכבויות הקצב, וכולל שימוש באמצעים כמו משקלים מורכבים ופוליריתמיקה.

בבסיס ההרכב המבצע באלבום עומדת שלישיית ג'אז (ה"טְרִיוֹ") בהרכב בס-פסנתר-תופים, המלווה לעיתים בנגנים נוספים, בעיקר בכלי נשיפה. זהו האלבום הראשון של כהן שמציג את הרכב הטריו בהובלתו, Avishai Cohen Trio, והוא מסמל את תחילת המעבר ברפרטואר של כהן מההתבססות על הרכב שישייה כמו ברב אלבומיו הקודמים להרכב מצומצם יותר של שלישייה. מעבר דומה עשה כהן במסגרת נגינתו בהרכבים בהובלת צ'יק קוריאה: ב-1996 ניגן כהן לצד קוריאה בהרכב השישייה Origin, כאשר ב-2001 צמצם קוריאה את ההרכב לשלישייה שנקראה The Chick Corea New Trio, שבה לצד קוריאה על פסנתר, ניגן כהן על קונטרבס עם המתופף ג'ף בלרד שמתארח באלבום (ברצועה Gershon Beat, היחידה שבה לא מנגן הטריו).

השלישייה בבסיס האלבום כוללת את כהן בתפקיד הבסיסט (בעיקר על קונטרבס ולפעמים על גיטרת בס), את מארק ג'וליאנה שהשתתף גם באלבומו הקודם Lyla בתפקיד המתופף (תופים וכלי הקשה), ואת הקלידן סאם בארש בהופעת בכורה באלבום של כהן, בתפקיד הפסנתרן (כולל נגינה על כלי מקלדת נוספים, כמו אורגן האמונד ומלודיקה). לשלישייה מצטרף בחלק מהרצועות הרכב מוזיקלי רחב יותר (ה"אנסמבל"), הכולל בין היתר את יוסבני טרי ודיאגו אורקולה שהיו חלק מההרכב The International Vamp Band בהובלתו של כהן, שאיתו הוקלטו שני אלבומיו הקודמים של כהן, Lyla ו-Unity.

== רשימת השמעה ==

== המשתתפים באלבום ==
שלישיית הג'אז:
* אבישי כהן – קונטרבס, גיטרת בס
* מארק ג'וליאנה (Mark Guiliana) – תופים, כלי הקשה
* סאם בארש (Sam Barsh) – פסנתר, פסנתר חשמלי (Fender Rhodes), אורגן האמונד, מלודיקה
אנסמבל:
* ג'ף בלרד (Jeff Ballard) – תופים, כלי הקשה
* יוסבני טרי (Yosvany Terry) – סקסופון, צֵ'קֵרֶה
* דיאגו אורקולה (Diego Urcola) – פלוגלהורן
* אן דראמונד (Anne Drummond) – חליל צד
* תומר צור – כלי הקשה

== קישורים חיצוניים ==

* [http://avishaicohen.com/album/at-home/ דף האלבום באתר הרשמי של אבישי כהן] 
* [http://www.allaboutjazz.com/php/article.php?id=16910 ביקורת באתר All About Jazz] (מאת פול אולסון) 
* [http://www.allaboutjazz.com/php/article.php?id=16931 ביקורת באתר All About Jazz] (מאת טרל קנט הולמס) 
* [http://jazztimes.com/articles/15749-at-home-avishai-cohen ביקורת באתר JazzTimes] 
* [http://www.theguardian.com/music/2004/nov/05/jazz.shopping2 ביקורת באתר The Guardian] 
* [http://home.nestor.minsk.by/jazz/articles/2005/07/0048.html ריאיון עם אבישי כהן לאחר צאת האלבום] 
בעברית:
* [https://web.archive.org/web/20150610222453/http://www.106fm.co.il/albums/1089 ביקורת באתר קול הקמפוס]
* 
* [https://web.archive.org/web/20130327124631/http://www.musicaneto.com/disk_details.asp?disk_id=9504 ביקורת באתר מוזיקה נטו]
* [http://yosmusic.com/article.asp?id=1264&xyz=100 ביקורת קצרה באתר יוסמיוזיק]
* [http://www.the-vcc.com/index.php?option=com_content&task=view&id=46&Itemid=61 ביקורת באתר מאאג]
* [http://www.habama.co.il/Pages/Description.aspx?Subj=2&Area=1&ArticleID=1850 ריאיון עם אבישי כהן לאחר צאת האלבום] (מאת טל גורדון)
* 

קטגוריה:אלבומי אבישי כהן